Lilia Brik
Lilia Brik (rus. Лиля Брик, 1891 m. lapkričio 11 d. – 1978 m. rugpjūčio 4 d.) – rusų prozininkė, vertėja, memuaristė. Labiausiai žinoma kaip žymaus rusų poeto Vladimiro Majakovskio mūza, kuri suvaidino reikšmingą vaidmenį jo gyvenime ir kuriai jis skyrė daugelį eilėraščių, iš kurių žinomiausias yra „Lilička!“. Be Majakovskio, taip pat bendravo su Osipu Briku, Vitaliju Primakovu, Vasiliju Katajanu, Sergejumi Paradžanovu ir daugeliu kitų vyrų.